Osnovna škola „Antun Nemčić Gostovinski„ Koprivnica

Školska 5, Koprivnica

MB: 01784722

OIB: 34572748706

Šifra ustanove: 06-037-001

Šifra djelatnosti: 8520

KLASA: 400-05/21-01/1

UR.BROJ: 2137-29-21-01/7

U Koprivnici, 30.07.2021.

**OBRAZLOŽENJE**

**I. IZMJENA I DOPUNA FINANCIJSKOG PLANA ZA 2021. GODINU**

**1. Sažetak djelokruga rada Škole**

Škola je osnovnoškolska javna ustanova sukladno odredbama Zakona o ustanovama. Prava i dužnosti Osnivača Škole obavlja Grad Koprivnica na temelju Odluke Ministarstva o prijenosu osnivačkih prava na Grad Koprivnicu (KLASA: 602-02/01-01/1, URBROJ: 532/1-01-01) od 5. studenoga 2001. godine.

Škola obavlja djelatnost osnovnog odgoja i obrazovanja sukladno Zakonu o odgoju i obrazovanju u osnovnoj i srednjoj školi i Državnom pedagoškom standardu osnovnoškolskog sustava odgoja i obrazovanja.

Škola radi na temelju Statuta Škole te Školskog kurikuluma i Godišnjeg plana i programa rada (Školski Kurikulum i Godišnji plan i program rada škole se donose početkom svake školske godine), a zasnovani su na Nacionalnom kurikulumu i nastavnim planovima i programima rada.

U Školi se izvodi nastava tijekom pet radnih dana tjedno u dvije smjene u matičnoj školi i u područnoj školi Reka. Učenici u PŠ Jagnjedovec imaju organiziranu nastavu u jednom kombiniranom razrednom odjelu u jednoj, prijepodnevnoj smjeni. Škola ima dvije područne škole Reku i Jagnjedovec.

Organizacijski se provodi u obliku redovne nastave, izborne nastave, dopunske nastave, dodatne nastave te izvannastavnih aktivnosti.

Prema mjestu izvođenja postoji i izvanučionička nastava koja podrazumijeva ostvarivanje programskih sadržaja izvan školske zgrade: terenska nastava, izleti, škola u prirodi i ekskurzije. Izvanučionička nastava se realizira i provodi sukladno odredbama Pravilnika o izvođenju izleta, ekskurzija i drugih odgojno obrazovnih aktivnosti izvan škole.

Nastava se za učenike organizira prema uzrastu po razredima, a neposredno izvodi u razrednom odjelu i obrazovnoj skupini, prema utvrđenom rasporedu nastavnih sati. Sadržajno je nastava podijeljena u nastavne predmete.

Pored obveznih odgojno – obrazovnih programa, u Školi se provode specifični programi i projekti. Neki programi i projekti provode se na europskoj, neki na nacionalnoj razini, neki na županijskoj ili gradskoj, a postoje programi i projekti koje Škola sama osmišljava i realizira u okviru svog rada.

U školskoj 2020./2021. godini ustrojeno je 33 razredna odjela koje pohađa 738 učenika, a zaposlenika je ukupno 80, zaposlena su 5 pomoćnika u nastavi. Iduće školske godine očekuje se jednak broj razrednih odjela.

**2. OBRAZLOŽENJE PROGRAMA (AKTIVNOSTI I PROJEKATA)**

**AKTIVNOST : A 300201 Decentralizirane funkcije osnovnog školstva**

U ovoj aktivnosti nije došlo do promjene u ukupnom iznosu u financijskom planu već je došlo do preraspodjele planiranih sredstava na pojedinim pozicijama.

Planiran je manjak prihoda poslovanja u iznosu od 50.000,00 kn, po godišnjem obračunu manjak prihoda poslovanja iznosi 247.702,00 kune. Manjak prihoda od nefinancijske imovine nije bio planiran, po godišnjem obračunu iznosi 1.551,00 kuna.

Predlažemo smanjenje rashoda na pozicijama za službena putovanja i stručno usavršavanje (pozicije 808 i 809) u ukupnom iznosu od 50.000,00 kuna. Zbog pandemije virusa Covid-19 u prvom dijelu godine nisu se realizirala planirana službena putovanja i stručna usavršavanja zaposlenika.

Planirani rashodi za materijal i energiju ostaju isti kao i u prvobitnom planu.

Predlažemo povećanje ukupnih rashoda za usluge u iznosu od 73.000,00 kuna. Predlažemo povećanje rashoda za usluge telefona, pošte i prijevoza u iznosu od 25.000,00 kuna zbog povećanih troškova mobilne telefonije. Mjesečni troškovi mobilne telefonije povećani su sa 617,00 kuna na 3.290,00 kuna. Do povećanja troškova dolazi od 01.03.2021. godine, nakon završenog javnog natječaja. Predlažemo povećanje rashoda za zdravstvene i veterinarske usluge u ukupnom iznosu od 44.000,00 kuna. Zbog pandemije virusa Covid-19, u 2020. godini zaposlenici škole nisu bili upućivani na sistematske preglede. Pravo zaposlenika na sistematske preglede propisano je Kolektivnim ugovorom za zaposlenike u osnovnoškolskim ustanovama. Ove godine će četrdeset zaposlenika biti upućeno na obvezni sistematski pregled u Opću bolnicu „Tomislav Bardek“ Koprivnica. a ukupni trošak iznosi 37.943,00 kune. Na poziciji 821 planiramo i dodatne troškove za obvezne preglede domara u iznosu od 1.000,00 kuna te dodatne troškove deratizacije i dezinsekcije u iznosu od 3.000,00 kuna. Predlažemo povećanje rashoda za intelektualne usluge u iznosu od 6.000,00 kuna. Zbog pandemije virusa Covid-19, rashodi za autorske i ugovore o djelu za stručno- ocjenjivačko povjerenstvo za natječaj Putositnice realizirani su početkom ove godine. Planiramo i trošak intelektualnih usluga za pravno savjetovanje u iznosu od 900,00 kuna. Predlažemo smanjenje rashoda za usluge promidžbe i informiranja zbog manjih troškova objave natječaja.

Predlažemo smanjenje ostalih nespomenutih rashoda poslovanja jer zbog pandemije virusa Covid-19 nisu realizirane brojne školske aktivnosti i manifestacije te nije bilo potrebe za dodatnim rashodima. Predlažemo smanjenje rashoda za uredsku opremu i namještaj (nabava računala za opremu informatičke učionice) u iznosu od 580,00 kuna, a za navedeni iznos predlažemo povećanje rashoda za idejno rješenje i natječajnu dokumentaciju za potrebe uspostave Botaničke zbirke i učionice na otvorenom.

**AKTIVNOST: K300333 Izgradnja arboretuma – OŠ „Antun Nemčić Gostovinski“**

Predlažemo povećanje rashoda u iznosu od 580,00 kuna za idejno rješenje i natječajnu dokumentaciju za potrebe uspostave Botaničke zbirke i učionice na otvorenom. Za navedeni iznos manji je rashod za nabavu računala te predlažemo da se višak sredstava prebaci u ovu aktivnost.

**AKTIVNOST: A300305 Slobodne aktivnosti i školska natjecanja**

Predlaže se smanjenje ukupnih sredstava za ovu aktivnost za 10.800,00 kuna sukladno očekivanim rashodima. Na pozicijama plaće u novcu (3111) i doprinosi na plaće (3132) predlažemo smanjenje rashoda za 8.300,00 kuna. Planirani su rashodi za 20 sati slobodnih aktivnosti tjedno. Određeni broj sati slobodnih aktivnosti neće biti realiziran zbog nastave na daljinu te zbog kadrovskih promjena zaposlenika. Na poziciji 979 (Ostali nespomenuti rashodi poslovanja) predlažemo smanjenje plana za 5.000,00 kuna jer su u prvom dijelu godine odgođena sva natjecanja te će sukladno tome i troškovi biti manji. Na poziciji 978 (Ostali nespomenuti rashodi poslovanja) predlažemo povećanje rashoda za 2.500,00 za troškove članarine Međunarodne eko škole.

**AKTIVNOST: A300317 Redovna djelatnost osnovnih škola**

U ovoj aktivnosti nema planiranih rashoda u 2021. godini.

**AKTIVNOST:A 300322 Unapređenje standarda u školama**

U navedenoj aktivnosti predlažemo povećanje rashoda u iznosu od 27.823,00 kune. Za dodatna ulaganja na građevinskim objektima - predlažemo povećanje rashoda za 947,00 kuna jer je u tom iznosu ostvaren višak prihoda od stanova po godišnjem obračunu. Za usluge tekućeg i investicijskog održavanja – predlažemo povećanje rashoda u iznosu od 15.033,00 kuna na temelju ostvarenog viška prihoda od naknade šteta. Za ostale nespomenute rashode predlažemo povećanje plana za 63.193,00 kuna temeljem ostvarenog viška vlastitih prihoda (prihodi od najma prostora, zakupa zemljišta, prodaje starog papira). Višak vlastitih prihoda po godišnjem obračunu utrošiti će se za unapređenje rada u nastavi te za potrebe uspostavljanja botaničke zbirke i učionice na otvorenom. Predlažemo povećanje ostalih nespomenuti rashoda koji se financiraju iz izvora tekućih pomoći u iznosu od 26.182,000 kune. Navedeni iznos je višak tekućih pomoći iz prethodnih godina, a utrošit će se za potrebe rada županijskih stručnih vijeća te za ostale troškove za unapređenje rada Škole. Predlažemo povećanje rashoda za materijal i sirovine u iznosu od 25.198,00 kuna na temelju viška prihoda od školske kuhinje. Sredstva će se utrošiti za namirnice (za podizanje kvalitete prehrane u školskoj kuhinji) te za eventualne ostale potrebe školske kuhinje. Predlažemo povećanje ostalih nespomenutih rashoda koji se financiraju iz donacija, a na temelju ostvarenog viška prihoda od tekućih donacija. U iznosu od 4.620,00 kuna. Sredstva će se utrošiti za unapređenje standarda u nastavi.

S obzirom da nije zaposlen školski pedagog putem mjere Stjecanje prvog radnog iskustva/pripravništva Hrvatskog zavoda za zapošljavanje i Ministarstva znanosti i obrazovanja, predlažemo smanjenje rashoda za plaće, doprinose i prijevoz u ukupnom iznosu od 105.350,00 kuna. Predlažemo smanjenje rashoda za službena putovanja koja se financiraju iz tekućih pomoći jer su se u prvoj polovici godine sva državna natjecanja održavala online te nije bilo rashoda za službena putovanja.

**AKTIVNOST : A 3000330 Mentorstvo**

Predlažemo smanjenje plana u iznosu od 1.295,00 kuna za plaće i doprinose, sukladno očekivanim rashodima. Umjesto pet planiramo četiri naknade za mentorstvo u iznosu od 1.296,00 kuna.

A**KTIVNOST: A 300342 Projekti – EU –ZNAM ODAKLE SAM**

Za ovu aktivnost predlažemo povećanje rashoda u iznosu od 10.757,00 kuna za troškove službenih putovanja (3.357,00 kn) i naknade troškova osobama izvan radnog odnosa (7.400,00 kn). Navedeni iznosi predstavljaju neutrošena sredstva iz prethodne godine jer su zbog pandemije virusa Covid-19 odgođeni predviđeni programi mobilnosti te u 2020. godini nisu ostvareni svi planirani rashodi projekta.

**AKTIVNOST: A 300332 EU projekti**

U navedenoj aktivnosti ukupni rashodi ostaju u okviru planiranih. Predlažemo smanjenje ostalih nespomenutih rashoda za 8.599,00 kuna. U navedenom iznosu predlažemo povećanje rashoda za nabavu opreme. Zbog pandemije virusa Covid-19, određeni dio projekata realizirati će se online te je za tu svrhu potrebna nabava dodatne kamere za snimanje aktivnosti u projektima.

A**KTIVNOST: A 300343 Projekti – EU PROJEKT PERPETUUM MOBILE EVOLUTION**

U navedenoj aktivnosti predlaže se povećanje rashoda u iznosu od 19.098,00 kuna za službena putovanja i stručno usavršavanje zaposlenika. Navedeni iznos također predstavlja višak odnosno neutrošena sredstva iz prethodne godine jer su zbog pandemije virusa Covid-19 odgođeni predviđeni programi stručnog usavršavanja zaposlenika te u 2020. godini nisu ostvareni svi planirani rashodi projekta. Planirana stručna usavršavanja realizirati će se do kraja godine, ukoliko epidemiološke prilike budu to dopuštale.

**AKTIVNOST – A300345 – EU projekt Krug vrlina**

Rashodi za ovu aktivnost ostaju na razini planiranih. Navedeni projekt traje od 01.12.2020. do 31.12.2021. U okviru projekta će se ravnateljica Škole i sedam učitelja stručno usavršavati u zemljama EU. Radi se o stručnom usavršavanju u obliku strukturiranih tečajeva i job shadowing-a u Škotskoj, Španjolskoj i Estoniji. Ukupni planirani troškovi projekta za 2021. godinu iznose 95.920,00 kuna i odnose se na službena putovanja i stručno usavršavanje.

**AKTIVNOST: A300341 ODJEK III- šk. god. 2020./2021.**

U navedenom projektu predlažemo ukupno smanjenje rashoda za 3.750,00 kuna. Predlažemo smanjenje rashoda za plaće u iznosu od 3.420,00 kuna te smanjenje rashoda za doprinose u iznosu od 200,00 kuna što je u skladu sa stvarnim troškovima plaća. Predlažemo smanjenje rashoda za službena putovanja za 2.010,00 kuna jer zbog pandemije virusa Covid-19 neće biti realizirani planirani jednodnevni izleti. Planirali smo zapošljavanje četiri pomoćnika u nastavi a od sredine studenog 2020. zaposlena je još jedna dodatna pomoćnica u nastavi sa prebivalištem izvan grada Koprivnice. Iz tog razloga nužno je i povećanja rashoda prijevoz u iznosu od 1.880,00 kuna.

**AKTIVNOST : A300348 ODJEK IV – šk. god. 2021./2022.**

Planiraju se sredstva za nastavak projekta „Odrastanje u jednakosti, Koprivnica, ODJEK IV“ za školsku 2021./2022.godinu u ukupnom iznosu od 110.200,00 kuna. Tim projektom planirana su sredstva za šest pomoćnika u nastavi za učenike s teškoćama u razvoju. Projektom se želi odgovoriti na problem nejednakih obrazovnih mogućnosti s kojim se suočavaju učenici s teškoćama u razvoju i kojima je potrebna podrška u vidu pomoćnika u nastavi čime se pridonosi izjednačavanju i boljem obrazovnom uspjehu. Cilj projekta je osigurati dodatnu profesionalnu potporu uključivanju učenika s teškoćama u razvoju u osnovnoškolskoj odgojno - obrazovnoj ustanovi. Na taj način se učenicima s teškoćama u razvoju osiguravaju bolja obrazovna postignuća, uspješna socijalizacija i emocionalno funkcioniranje.

Za razdoblje od rujna do prosinca 2021. godine planiraju se sredstva za plaće u iznosu od 84.000,00 kuna, sredstva za doprinose u iznosu od 13.860,00 kuna, naknade za prijevoz u iznosu od 10.190,00 kuna te stručno usavršavanje zaposlenika u iznosu od 2.150,00 kuna. Sredstva su planirana za šest pomoćnika u nastavi čije je ukupno tjedno radno vrijeme 160 sati a ukupni trošak plaće iznosi 40,78 kuna po satu.

**AKTIVNOST: 301505 Pomoć za podmirenje troškova prehrane učenika**

U navedenoj aktivnosti predlažemo povećanje rashoda za 11.000,00 kuna za provođenje Sheme Školskog voća i mlijeka, projekta u kojem je učenicima svih razreda osiguran jedan obrok voća tjedno, a učenicima nižih razreda i jedan mliječni obrok tjedno. Povećanje troškova planirano je prema očekivanim isporukama voća i mlijeka do kraja godine, a prema trenutno važećem cjeniku. Prosječni mjesečni trošak za isporuku voća je 4.000,00 kuna za voće te 2.000,00 kuna za mlijeko.

**AKTIVNOST :A 900001 COP OŠ „ANTUN NEMČIĆ GOSTOVINSKI“**

U navedenoj aktivnosti predlažemo ukupno povećanje rashoda za 101.500,00 kuna. Navedeno povećanje odnosi se na dodatne rashode za isplate plaća i drugih troškova po sudskim presudama. Trenutno imamo dvije pravomoćne presude za isplatu razlika plaća zaposlenicima škole za razdoblje od prosinca 2015. do siječnja 2017. godine, za šest tužbi zaposlenika još je sudski postupak u tijeku, dok je dvoje zaposlenika najavilo svoje tužbe. Planiramo rashode za plaće po sudskim presudama u iznosu od 45.000,00 kuna, rashod za doprinose u iznosu od 8.000,00 kuna, rashod za troškove sudskih postupaka u iznosu od 28.500,00 kuna te rashod za kamate po sudskim presudama u iznosu od 20.000,00 kuna.

**3. Zakonske i druge podloge na kojima se zasniva program rada Škole**

* Zakon o odgoju i obrazovanju u osnovnoj i srednjoj školi („Narodne Novine“ broj

87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20),

* Zakon o ustanovama („Narodne Novine“ broj 76/93, 29/97, 47/99, 35/08, 127/19),
* Zakon o radu („Narodne novine“ broj 93/14, 127/17, 98/19),
* Zakon o proračunu („Narodne Novine“ broj 87/08, 136/12, 15/15),
* Pravilnik o proračunskim kvalifikacijama („Narodne Novine „ broj 26/10. i 120/13.),
* Pravilnik o proračunskom računovodstvu i računskom planu („Narodne Novine„ broj 124/14, 115/15, 87/16, 3/18, 126/19 i 108/20),
* Pravilnik o polugodišnjem i godišnjem izvještaju o izvršenju proračuna („Narodne novine“ broj 24/13 i 102/17, 1/20),
* Godišnji plan i program rada Škole za školsku 2020./2021. godinu i Školski kurikulum za 2020./2021. godinu,
* Pravilnik o provedbi Školske Sheme („Narodne Novine“ broj 50/17., 102/17., 69/18., 93/18., 98/19. i 99/20),
* Državni pedagoški standard osnovnoškolskog sustava odgoja i obrazovanja („Narodne novine“ broj 63/2008),
* i drugi provedbeni propisi.

Osim navedenih zakona i pravilnika temeljem kojih škola obavlja svoju odgojno-obrazovnu djelatnost, škola posluje i prema svojim općim aktima :

* Pravilnik o radu,
* Pravilnik o zaštiti na radu,
* Pravilnik o videonadzoru,
* Pravilnik o radu školske knjižnice,
* Kućni red škole,
* Pravilnik o organizaciji rada i sistematizaciji radnih mjesta,
* Pravilnik o čuvanju, korištenju, odabiranju i izlučivanju arhivskog i registraturnog

Gradiva,

* Pravilnik o načinu i postupku zapošljavanja u Osnovnoj školi „Antun Nemčić Gostovinski“ Koprivnica,
* Etički kodeks neposrednih nositelja odgojno-obrazovne djelatnosti,
* Pravilnik o promicanju spoznaja o štetnosti duhanskih proizvoda

i drugim općim aktima sukladno zakonskim odredbama.

**4. Usklađenost ciljeva, strategije i programa s dokumentima dugoročnog razvoja**

Školske ustanove donose godišnje operativne planove, Godišnji plan i program rada i Školski kurikulum OŠ „Antun Nemčić Gostovinski“ Koprivnica, prema Nastavnom planu i programu za osnovnu školu koji je donijelo Ministarstvo znanosti i obrazovanja.

Strateške planove donosi Ministarstvo i Grad Koprivnica. Vertikalna usklađenja ciljeva i programa Ministarstva, Grada Koprivnice s programima škole nisu još provedena.

Također planovi se donose za nastavnu, a ne za fiskalnu godinu, to je uzrok mnogim odstupanjima u izvršenju financijskih planova, odnosno pomak određenih aktivnosti iz jednog u drugo polugodište uzrokuje promjene u izvršenju financijskog plana za dvije fiskalne godine.

Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva

Prioritet Škole je kvalitetno obrazovanje i odgoj učenika što ostvarujemo:

* stalnim usavršavanjem nastavnika (seminari, stručni skupovi), praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu,
* poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanje na literarnim i likovnim natječajima, kroz školske projekte, priredbe te manifestacije u školi i šire,
* poticanje za sudjelovanje na sportskim aktivnostima, uključivanje kroz natjecanja na školskoj razini i šire,
* poticanje otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja,
* razvijanje navike cjeloživotnog učenja, usvajanja zdravih životnih navika, razvoj kompletne mlade osobe s razvijenim samopoštovanjem i građanskom sviješću,
* organiziranje zajedničkih aktivnosti učenika i učitelja tijekom izvannastavnih aktivnosti, na organizaciji u upoznavanju kulturne i duhovne baštine,
* realizacija dijela programa u suradnji s ustanovama, eminentnim stručnjacima i umjetnicima.

Voditeljica računovodstva: Ravnateljica škole:

Kristina Rizk, dipl.oec. Gordana Gazdić Buhanec, dipl.ing.biol.